Aeg lendab tõesti, sest kohe ongi märts läbi!!! See kuu on möödunud tõeliselt kiirelt. Mäletan, kuidas veel jaanuaris uurisin kalendrit, et ah, näe, siin on avatud uste päev ja siin algab uus loeng… Nüüd on nii, et nimetet' sündmused on juba läbi ja ees on  selle kuu lõpp ühes ühe aine lõpuga - teisipäeval on eksam ja äriplaani kaitsmine (saime kasumiaruande lõpuks ometi plussi!). Pärast seda on jäänud vaid loetud nädalad (kaheksa), mil pean esitama oma lõputöö (sellest on juba 10 lk valmis) ja pärast seda veel neli nädalat, et lõpetamise aktusele minna.